Ukraina prezidenti Pyotr Poroshenko bugun Kiyevda bo‘lib o‘tadigan Chempionlar ligasi finalida kimga ishqibozlik qilishi haqida fikr bildirdi. Foto: Twitter /@poroshenko «Mendan kimga - «Real» yoki «Liverpul»ga ishqibozlik qilishim haqida so‘rashganida, shunday deyman - har ikki klubni qo‘llab-quvvatlayman», - deya Poroshenkoning so‘zlarini keltiradi 112.ua. Uning ta’kidlashicha, o‘g‘li Mixail «Liverpul»ning ashaddiy ishqibozi sanaladi, qizi Yevgeniya esa «Real»ni qo‘llab-quvvatlaydi. «Ya’ni mening uyim har ikki klubni aniq qo‘llab-quvvatlamoqda», - deya ta’kidlab o‘tdi Poroshenko. Chempionlar ligasi finali Toshkent vaqti bilan soat 23:45da boshlanadi. Eslatib o‘tamiz, avvalroq Klichko YeChL finali bo‘yicha taxmin bildirgandi.